C.V.'s 40 års jubilæum på Roskilde

På listen over næste års kunstnere finder vi også blandt andre danske C.V. Jørgensen, der ellers yderst sjælden giver koncerter, så det er uden tvivl godt nyt til hans mange fans. Han optrådte i øvrigt første gang på festivalen i 1977, og kan dermed holde 40-års Roskilde-jubilæum i år.

Derudover spiller den danske trio Nelson Can, der netop har udgivet nye sange, det skotske post-rockband Mogwai, det danske black metal-navn Myrkur og den amerikanske rapper Vince Staples.

De andre navne er amerikanske Oh Sees, japanske Yasuaki Shimizu, svenske Watain og britiske Wilkinson.

Roskilde Festival er dermed i gang med afsløringen af sine i alt 175 navne til næste års omfattende musikprogram.